**МИНИСТЕРСТВО НА ТРАНСПОРТА И СЪОБЩЕНИЯТА**

**Обобщена информация по предприятия относно прилагането на правилата за концентрация, съгласно Правилника за прилагане на Закона за публичните предприятия**

**към 30.06.2023 г.**

1. **„БДЖ-ПЪТНИЧЕСКИ ПРЕВОЗИ” ЕООД**

На основание чл. 61, ал. 1 от Постановление № 332 на Министерския съвет от 22.12.2017 г. за изпълнение на държавния бюджет на Република България и във връзка с чл. 156 от Закона за публичните финанси паричните средства на „БДЖ-Пътнически превози“ ЕООД се включват в единната сметка и Системата за електронни бюджетни разплащания (СЕБРА).

1. **НАЦИОНАЛНА КОМПАНИЯ „ЖЕЛЕЗОПЪТНА ИНФРАСТРУКТУРА“**

За посоченият период, средствата и плащанията на НК „ЖИ“ са включени в системата на единна сметка и Системата за електронни бюджетни разплащания (СЕБРА).

1. **„ЛЕТИЩЕ СОФИЯ“ ЕАД**

Съветът на директорите на дружеството към момента не предвижда смяна на обслужващите банки.

1. **ДП „РЪКОВОДСТВО НА ВЪЗДУШНОТО ДВИЖЕНИЕ“**

От ДП РВД са сключени договори за финансови услуги при спазване на изискванията за управление на риска, достъпност и икономическа изгодност.

1. **„ПРИСТАНИЩЕ ВАРНА“ ЕАД**

Към 30.06.2023 г. „Пристанище Варна**“**ЕАД има парични средства в пет банки в резултат на проведени конкурси за избор на финансови институции. Към момента дружеството провежда процедура за избор на изпълнител на търговска поръчка „Избор на финансови институции за предоставяне на комплексни финансови услуги“ за нуждите на „Пристанище Варна” ЕАД.

1. **„ПРИСТАНИЩЕН КОМПЛЕКС РУСЕ“ ЕАД**

Финансовите институции, с които работи дружеството, са избрани с процедура, съгласно „Правила за избор на изпълнител за предоставяне на финансови услуги от кредитни или финансови институции“.

1. **ДП „ПРИСТАНИЩНА ИНФРАСТРУКТУРА“**

Държавно предприятие „Пристанищна инфраструктура“ спазва чл. 28 от Правилника за прилагане на Закона за публичните предприятия, определящ правилата за концентрация на паричните средства към една кредитна институция да не надвишават 25 на сто от общия размер на паричните средства на предприятието.

Предприятието е провело процедура за избор на изпълнител за предоставяне на финансови услуги.

**8. „БМКЦ“ ЕАД, ВАРНА**

„БМКЦ“ ЕАД спазва разпоредбите на Правилника за прилагане на Закона за публичните предприятия (в сила от 05.05.2020 г.). Към 30.06.2023 г. БМКЦ ЕАД има договори със пет финансови институции, с което се осигурява по-голяма гъвкавост и минимизиране на банковите разходи, в следствие на въведените такси за съхранение на средства, без да се нарушават правилата за концентрация на паричните средства.

**9. „БЪЛГАРСКИ ПОЩИ“ ЕАД**

Дружеството е въвело правилата за избор на финансова институция, проведена е открита процедура по Закона за обществените поръчки за избор на обслужващи банки. В резултат на това за обслужващи банки на дружеството са избрани четири финансови институции. На 30.05.2023 г. процедурата по ЗОП за избор на нови обслужващи финансови институции е прекратена, тъй като подадените оферти не са отговаряли на условията на поръчката. Предстои откриване на нова обществена поръчка за избор на обслужващи банки с четири обособени позиции.